สปสช. ดึง DSI สอบคดีเบิกจ่ายเงินชดเชยคลินิกเอกชน
17 ก.ค. 2563 สปสช. เชิญดีเอสไอสอบสวนกรณีคลินิกเอกชน18แห่งเบิกจ่ายเงินชดเชยผิดปกติ ย้ำยึดมั่นในความโปร่งใส ขอมั่นใจในการบริหารงบประมาณว่าจะเกิดประโยชน์ต่อประชาชนจริงๆทีมสื่อสารของสำนักงานหลักประกันสุขภาพแห่งชาติ รายงานว่านพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.)เปิดเผยว่า จากกรณีที่ สปสช. ตรวจสอบพบความผิดปกติในการเบิกจ่ายเงินชดเชย กรณีการเบิกค่าใช้จ่ายในลักษณะตามผลงานของคลินิกเอกชนในระบบหลักประกันสุขภาพแห่งชาติ จำนวน18แห่งในพื้นที่ สปสช.เขต13กรุงเทพมหานครไปเมื่อเร็วๆ นี้นั้น สปสช. ได้ดำเนินการเอาผิดต่อคลินิกเอกชนเหล่านี้ในทุกๆ ช่องทาง ทั้งการยกเลิกสัญญา เพิกถอนการขึ้นทะเบียนหน่วยบริการ ฟ้องร้องความผิดคดีแพ่งและอาญา ตลอดจนแจ้งกรมสนับสนุนบริการสุขภาพและสภาวิชาชีพเพื่อดำเนินการในส่วนที่เกี่ยวข้องแล้วขณะเดียวกัน เพื่อให้การสอบสวนหาข้อเท็จจริงมีความโปร่งใสครบถ้วน รอบด้านและให้การสอบสวนดำเนินไปอย่างมีประสิทธิภาพ ทาง สปสช.ได้ทำหนังสือถึงอธิบดีกรมสอบสวนคดีพิเศษ (ดีเอสไอ)กระทรวงยุติธรรม เพื่อเชิญให้กรมสอบสวนคดีพิเศษเข้ามาสืบข้อเท็จจริงอีกด้วยนพ.ศักดิ์ชัย กล่าวว่า สปสช. มีจุดยืนยึดมั่นในความสุจริตโปร่งใสในการทำงาน นอกจากมีกระบวนการตรวจสอบภายในและกระบวนการตรวจสอบจากภายนอกแล้ว ในกรณีนี้ยังเชิญกรมสอบสวนคดีพิเศษเข้ามาร่วมตรวจสอบเพื่อสร้างบรรทัดฐานใหม่ของหน่วยงานรัฐทั้งนี้เพื่อให้ทุกฝ่ายมั่นใจในการบริหารงบประมาณที่มาจากภาษีของประชาชนว่าจะเกิดประโยชน์ต่อประชาชนอย่างแท้จริง ขณะเดียวกันขอยืนยันว่าผู้ป่วยที่ขึ้นทะเบียนใช้สิทธิหลักประกันสุขภาพกับหน่วยบริการเหล่านี้จะไม่ได้รับผลกระทบแน่นอน
17 ก.ค. 2563 สปสช. เชิญดีเอสไอสอบสวนกรณีคลินิกเอกชน 18 แห่งเบิกจ่ายเงินชดเชยผิดปกติ ย้ำยึดมั่นในความโปร่งใส
สปสช.,DSI,คลินิกเอกชน,เบิกจ่ายเงินชดเชยผิดปกติ